આજે દાદાના જન્મદિવસે જ એક એવી સુંદર ઘટના બની કે જેણે અશ્વિની ભટ્ટની લોકપ્રિયતા ફરી એક વાર પુરવાર કરી બતાવી. વાત એમ હતી કે થોડાંક દિવસો પહેલા નવભારત સાહિત્ય મંદિર તરફથી એક આમંત્રણ મળ્યું હતું કે 12 જુલાઈના રોજ બપોરે 3 થી 5 દરમિયાન નવજીવનના 'કર્મ કાફે'માં ગુજરાતી બુક ક્લબની શરૂઆત થઈ રહી છે અને શ્રી તુષાર શુક્લની હાજરીમાં શ્રી ચીનુ મોદી અને પ્રિય અભિષેક જૈનને મુખ્ય મહેમાન તરીકે આમંત્રિત કરવામાં આવ્યા છે એમ સંદેશો આવ્યો હતો. એટલે હું તો ત્યાં સમયસર પહોંચી ગયો.